CO POPRAD

Keramický workshop
2025-05-31 15:00 - 17:00 (Europe/Bratislava) | Mama’s Jezz Café, Námestie sv. Egídia 55/50, Poprad, 05801, Slovenská republika
“Vytvor voľačo, nakŕm svoju dušu” je projekt , ktorý spolu s vašimi obľúbenými miestami organizujeme od roku 2024. Keramické kurzy sú pre všetkých kreatívnych nadšencov.
Už túto sobotu 31.5. sa stretneme pri kávičke v Mama’s Jazz Cofé a spoločne vytvoríme jedinečné výrobky. Zasvätím vás do tajov glazovania, každý si odnesie dve šáločky , ktoré vám vopred vytočím na hrnčiarskom kruhu a výpalim v keramickej peci. Teším sa na vás, Zuzka.
Land of Clays

Horehronský western/ Cascabel + Divé struny
2025-05-30 19:00 - 22:00 (Europe/Paris) | medzi železničnou stanicou a Spišskou Sobotou
Pozývame na koncert zmesice folku, bluegrassu a punkového štýlu na Koľaj 22.
CASCABEL – Pätica muzikantov z rázovitých regiónov slovenska kombinuje svoju “náturu” so zvukom akustických nástrojov (banjo, gitara, kontrabas, husle a bicie). Výsledkom čoho je mix folku, punku a bluegrassu, ktorý nesie pracovný názov “horehronský western”.

DIVÉ STRUNY
Sviezi vietor z bluegrassovej scény, ktorý predstavuje partia šiestich hudobníkov. Predstavia svoje skladby a hlavne vás rozšantia prebratými skladbami. …

Cyklojazda vol. 2
2025-05-30 18:00 - 19:00 (Europe/Bratislava) | Nám. sv. Egídia
Cyklokoalícia Poprad vás pozýva na druhú cyklojazdu Mestom Poprad, aby sme spolu ukázali, že aj bicykle sú súčasťou cestnej premávky a môžu byť jedným z riešení zhusťujúcej sa premávky na cestách.
Vítané sú všetky vekové kategórie.
Kedy? 30.05.2025
O koľkej? O 18:00 hod.
Kde? Nám sv. Egídia pred Coworkingom (neďaleko fontány)
Kadiaľ sa pôjde? Od námestia po Levočskej, Okružnej a Baníckej ulici k nemocnici, okolo Výkriku dole na veľký kruháč a po Štefánikovej cez Levočskú späť na námestie.
Zároveň vás po cyklojazde pozývame na cykloposedenie do Krakena.

Žltou žabou do zeme modrého neba + diskusia s Marekom Slobodníkom
2025-05-29 19:00 - 20:00 (Europe/Bratislava) | Kino Tatran, Námestie sv. Egídia 43/86, Poprad, 05801, Slovenská republika
Dan Přibáň sa vracia vo veľkom štýle na palube obojživelného auta Luaz 967, ktoré dokáže plávať. Veľkolepá expedícia k majestátnym dunám púšte Gobi v Mongolsku plní nejeden detský sen.
Zabudnite na Trabanty. Teraz sa pláva! Cestovateľ Dan Přibáň sa po šiestich rokoch vracia do kín – tentoraz v obojživelnom vozidle LuAZ 967, prezývanom žltá žaba, ktoré nielen jazdí, ale aj pláva. Spolu s ním vyráža na divokú cestu česko-slovenská partia bláznivých dobrodruhov, vrátane nezničiteľného Mareka Slobodníka na plávajúcej motocyklovej trojkolke.
Cieľ? 18 000 kilometrov z Prahy až do Ulánbátaru. Prostriedky? Ojazdené, nebezpečné a smiešne stroje. Výzvy? Nástrahy exotických krajín, bizarné režimy, miznúce rieky, kvitnúce púšte aj nekonečné pláne, kde nie sú cesty, len smery.
Mongolsko, krajina modrého neba. Najmenej osídlená zem sveta. Krajina, ktorá láme srdcia aj plní sny. Vo finále pod dunami púšte Gobi dojatí chlapi zisťujú, že to fakt stálo za to a že zázraky sa dejú… ale niekedy úplne inak, než čakali.
Dan Přibáň je český novinár, režisér a cestovateľ. V rokoch 2002 až 2008 pôsobil ako redaktor portálu iDnes.cz a časopisu ABC. V období 2008 až 2009 bol šéfredaktorom populárno-vedeckého časopisu VTM Science. V súčasnosti pracuje ako nezávislý novinár a venuje sa najmä cestovateľským expedíciám do exotických krajín.
Do kinematografie sa zapísal predovšetkým svojimi dokumentmi, v ktorých precestoval svet na legendárnych trabantoch. Vo všetkých piatich filmoch – Trabantom po Hodvábnej ceste, Trabantom naprieč Afrikou, Trabantom až na koniec sveta (vrátane seriálovej verzie Trabantom Južnou Amerikou), Trabantom do posledného dychu (so seriálovou verziou Trabantom z Austrálie do Ázie) a Trabantom tam a zase späť – pôsobil ako vedúci výpravy.

Opravári spoločnosti Poprad
2025-05-29 17:00 - 21:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Opravári spoločnosti – Network pre ľudí, ktorí hýbu svojim okolím
Hľadáme odpovede na otázky, ktoré hýbu komunitami.
Ako lepšie komunikovať? Kde získať zdroje? S kým sa spájať? Vieme vytvoriť z vízie konkrétny plán?
Pridajte sa k neformálnemu stretnutiu aktívnych ľudí z regiónu – ľudí, ktorí nehľadajú hotové riešenia, ale sú pripravení premýšľať spolu. Čaká nás podvečer plný nápadov, výmeny skúseností a impulzov, ktoré môžu rozbehnúť niečo väčšie.
Ak veríte v silu spolupráce, toto je miesto, kde začať.
Kedy: 29.5.2025 od 17:00
Kde: Coworking Poprad (Námestie svätého Egídia 11/25, 058 01 Poprad)
Ako bude podujatie prebiehať?
Úvodné prezentácie – Krátke, dynamické príbehy (6–8 minút) od lídrov z rôznych sektorov, ktorí zdieľajú svoje najväčšie výzvy a poučenia. (spolu 30 min)
Workshopy – Diskusné stoly a praktické workshopy, kde účastníci spoločne hľadajú riešenia aktuálnych výziev (60 min)
Networking – Cielený networking s facilitačnými prvkami, ktorý podporí vytváranie nových partnerstiev a prepojení (60 min)
REGISTRÁCIA TU.

Cvičenie pre zdravú ženu
2025-05-29 16:30 - 18:00, 2025-05-22 16:30 - 18:00, 2025-05-15 16:30 - 18:00, 2025-05-08 16:30 - 18:00, 2025-05-01 16:30 - 18:00 (Europe/Bratislava) | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

TRAIL2GETHER – Vysoké Tatry
2025-05-28 18:30, 2025-05-21 18:30, 2025-05-14 18:30, 2025-05-07 18:30, 2025-04-30 18:30 (Europe/Bratislava) | 1. poschodie
Poď si s nami zabehať, stretávame sa každú stredu večer.
Aktuálne informácie o tohtotýždňovej trase nájdeš vždy na Facebooku.
Trasa má väčšinou do 10 km a tempo prispôsobujeme skupine.
Neváhaj sa k nám pripojiť! Tešíme sa na Teba!

Nestačilo?
2025-05-28 18:00 - 20:00 (Europe/Bratislava) | Kníhkupectvo Christiania, Námestie sv. Egídia 3004/108, Poprad, Slovenská republika
Divadlo Poprad a Kníhkupectvo Christiania pozývajú na program s názvom NESTAČILO?, ktorý obohatí sériu štyroch ROZHOVOROV O DIVADLE, realizovaných v období január – apríl 2025, o ochutnávku divadelného programu.
NESTAČILO? Stretnime sa znova!
Kedy? 28.5.2025 o 18.00 hod.
Kde? V Kníhkupectve Christiania
Pozývame všetkých priateľov divadla a histórie na zážitkové poznávanie dejín 20. storočia! Na divadelnej hodine dejepisu vo večernej škole sa dozviete, prečo socha Tomáša Garrigua Masaryka cestovala z Užhorodu, cez Michalovce, Bratislavu až do bavorského Pasova, aby sa napokon ocitla v mestečku Hranice na Moravě. No ani tam nespočinula na svojom kamennom podstavci natrvalo! Nuž, čudný a smutný osud monumentálneho diela. Ale čudné a smutné boli osudy mnohých ľudí v 20. storočí, ktoré zrodilo dve svetové vojny. A komunizmus.
Našu divadelnú ochutnávku vyčaruje herec Divadla Poprad Michal Novák.
Lektorom diskusie bude Jana Ovšonková.
Rozhovor o ďalších pripravovaných programoch Divadla Poprad povedie Zuzana Suchá.
Rezervácia miest na 052/77 22 944. Počet miest obmedzený.
Vstup voľný, ale môžete si zakúpiť knihu.
Nezabudnite! 28.5.2025 zvoní na hodinu o 18:00. Dostavte sa, milí študenti večernej školy, znova do Kníhkupectva Christiania. Príďte na večernú hodinu dejepisu

Marketingové stredy – Reklamy v Google Ads
2025-05-28 17:00 - 19:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Najbližšia prednáška sa bude konať 28.5.2025 a jej hlavnou témou budú Reklamy v Google Ads: Kompletný sprievodca nastavením rozhrania a kampaní.
Čo urobíš ako prvé, keď niečo hľadáš? Pravdepodobne si (ešte stále) otvoríš Google a píšeš. Tak ako väčšina tvojich zákazníkov. Máš však tento priestor pre svoju firmu dostatočne pokrytý?
Na piatej prednáške sa ponoríme do inzertného systému Google Ads a vysvetlíme si ako funguje, čo ti ponúka a ako ho nastaviť tak, aby ti prinášal skvelé biznis výsledky.

Čitateľský klub DeLuxe
2025-05-26 18:00 - 19:00 (Europe/Bratislava) | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na DeLuxe čitateľský klub v kníhkupectve Christiania 26.5. o 18:00. Debatu budeme venovať knihe Deti polnoci. Môžete si ju zakúpiť aj v https://www.christiania.sk/eshop/promo/citatelsky-klub-poprad/. Vítaní sú aj noví členovia.

Bohyne v nás - liečivá komédia (Poprad)
2025-05-25 19:00 - 2025-05-26 18:00 (Europe/Paris) | Podtatranská 149/7, 058 01 Poprad, Slovensko
„Čo sa stane, keď sa skupina žien ocitne spolu na samote v penzióne U troch mangalíc? Vytrhnuté zo svojho každodenného života si vzájomne nastavia zrkadlo, konfrontujú sa so svojimi strachmi a odvážia sa snívať, až kým neobjavia svoju vnútornú bohyňu. A možno len pokecajú o sexe a nakŕmia mangalice.“
Predstavenie je vhodné pre divákov od 15 rokov.
Scenár: Markéta Derdáková, Zuzana Frešo, Lýdia Ladanová, Dominika Hološková, Katarína Mayer
Dramaturgia a réžia: Soňa Borušovičová
Účinkujú: Katarína Mayer, Markéta Derdákov…

Koľajnica / HOUSE edition
2025-05-24 21:00 - 2025-05-25 05:00 (Europe/Paris) | Koľaj 22, 49°03'40.4"N 20°17'58.1"E
Po zimnom a chladnom techno období májová Koľajnica ponúkne svieže house rytmy v podaní trojice milovníkov vinylu a iba tej najkvalitnejšej house muziky.
Caravan Sound Sytema – kolektív, ktorý hrá hudbu, čo ťa nevyruší, ale pohltí. Sú naladení na dlhé noci a ešte dlhšie rána, kde sa beat pomaly mení na pulz tela. Minimal, house, občas techhouse – vždy z vinylov, vždy s citom.
Inšpirujú sa festivalmi, kde hudba nikdy nekončí a ľudia sú spolu v jednom tempe, bez slov, len s pohľadmi a pohybom. Ich sety vznikajú priamo na mieste, z momentu, z ľudí, z atmosféry. Nehľadajú dokonalosť, hľadajú spojenie….

Spišskosobotský kotlík 2025
2025-05-24 09:00 - 16:00 (Europe/Bratislava) | Spišská Sobota
Tradičná súťaž vo varení kotlíkového guláša.
Už pravidelnou súčasťou budú aj remeselné trhy, atrakcie pre deti ako skákacie hrady a cukrová vata a samozrejme súťažné tímy.

Občianske zhromaždenie
2025-05-23 18:00 - 19:00 (Europe/Bratislava) | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na občianske zhromaždenie, ktoré sa uskutoční v piatok 23. mája o 18.00 hod. na Námestí sv. Egídia pred OC Forum. Na zhromaždení vystúpi publicistka Ľuba Lesná, hudobník Michal Smetanka a herec Vladislav Vaľko.

Noc kostolov vo Veľkej
2025-05-23 08:00 - 19:00 (Europe/Bratislava) | Kostoly Poprad-Veľká
Pozývame na výnimočný večer v rámci celoslovenského podujatia Noc kostolov, ktorý sa uskutoční v rímskokatolíckom aj evanjelickom kostole vo Veľkej.
Evanjelický kostol Sv. Trojice
Začiatok 19:00
Cirkevný zbor ECAV vo Veľkej Vás pozýva na podujatie v rámci 15. ročníka celoeurópskej akcie NOC KOSTOLOV. Predstavíme Vám zreštaurovanú unikátnu Kralickú bibliu z roku 1579, ručne písanú Agendu len o storočie mladšiu, originál listiny cisára Leopolda II., na príklade kostola architekt povie niečo o klasicizme a veľa ďalších zaujímavostí, príjemnej hudby a múdrych slov, ktoré sa viažu k minulosti Národnej kultúrnej pamiatky zapísanej v zozname pod č. 706-855/0, Kostola sv. Trojice v Poprade – Veľkej. Nazriete aj do tých zákutí kostola, ktoré sú ináč pre verejnosť neprístupné.
Kostol sv. Jána Evanjelistu v Poprade-Veľkej
Začiatok o 19:30
Zažite atmosféru ticha, svetla a duchovného stíšenia v priestore, ktorý dýcha históriou a vierou. Počas večera sa dozviete zaujímavosti a málo známe fakty o tomto významnom chráme, jeho architektúre, umeleckých dielach a príbehoch, ktoré sa s ním spájajú. Súčasťou programu bude aj možnosť zakúpenia knihy Ľuboslava Hromjáka – Kostol sv. Jána Evanjelistu, ktorá ponúka hlbší pohľad do dejín tohto sakrálneho miesta. Príďte sa zastaviť v každodennom zhone a načerpať pokoj v jedinečnom prostredí.

Beyond the Click: Automating with Intention
2025-05-22 18:00 - 20:00 (Europe/Bratislava) | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Tatry IT Ťa pozýva na pravidelné stretnutie o aktuálnych a zaujímavých (nie len) digitálnych a IT témach. Eventy organizujeme v spolupráci s Coworking Poprad
Beyond the Click: Automating with Intention
A mindset not just for tools — but for how we approach problems, decisions, and complexity in everyday life
Automation isn’t just about saving time — it’s about thinking clearly. It forces us to ask:
What needs to happen? What could go wrong? What are all the possible paths? What’s the fallback plan?
In this talk, we’ll explore automation as a way of thinking — not just a technical skill. Whether you’re using tools like n8n, AI, or just pen and paper, designing reliable systems requires clarity, intention, and the ability to map out complex decisions.
We’ll dive into:
– When (and when not) to automate
– Why good automation reveals the structure of your thinking
– How AI can both empower and mislead
– How to build workflows you can actually trust
This is a talk for makers, professionals, problem-solvers and anyone interested in facing challenges with more structure, clarity and resilience.
Slido: #tatryit
PROGRAM:
18:00 Privítanie
18:10 Beyond the Click: Automating with Intention
19:00 Q&A a diskusia
Event budeme streamovať a môžete si ho pozrieť aj neskôr na YouTube kanáli Tatry IT community
Zaujíma Ťa niečo konkrétne, alebo máš zaujímavú tému? Napíš nám (community@tatryit.sk).
Tatry IT Team

Rozprávanie a prezentácia – Turistika a zážitky
2025-05-22 18:00 - 19:00 (Europe/Bratislava) | Múzeum tatranskej kinematografie a fotografie Smokovce a okoli, Vila Alica, Starý Smokovec 36, Vysoké Tatry, Starý Smokovec, 062 01
Hosťom programu bude Erik Ševčík, majiteľ cestovnej kancelárie Adventoura, ktorá ponúka aj netradičné turistické zážitky ako pozorovanie divých zvierat v prírode, psie záprahy, …

Noc literatúry Poprad
2025-05-21 18:00 - 20:30 (Europe/Bratislava) | Espresso Bar, Sobotské námestie 14, Poprad - Spišská Sobota, Slovensko, 05801
Čitateľky a čitatelia, knihomoľky a knihomoli z Popradu a okolia, ale aj zo široka-ďaleka, ktorí sa ocitnete 21. mája večer u nás v Spišskej Sobote a zdieľate nadšenie pre literatúru: srdečne vás pozývame na Noc literatúry, ktorá sa bude konať na 5 rôznych stanovištiach v Spišskej sobote v stredu 21. mája od 18:00.
Budete mať možnosť navštíviť bežne menej prístupne miesta ako štátny archív či Evanjelický kostol, otvoria sa vám dvere sobotskej pobočky Podtatranskej knižnice a budete si môcť dopriať aj atmosféru obľúbených prevádzok Espresso Baru či Bistra Beňovský.
Čítať sa bude z týchto diel:
Artem Čapaj: The Ukraine
Wilma Geldof: Dievča s vrkočmi
Ivana Gibová: Babička
Jürg Halter: Spoločný jazyk
Robert Seethaler: Kaviareň bez mena
Na Noci literatúry vystúpia:
– Ela Lehotská, umelecká riaditeľka Divadla Poprad,
– pedagóg Zdenko Suchý,
– speváčka Katarína Koščová,
– spevák Samuel Kovalčík známy pod pseudonymom Zabiť Františka,
– spevák Igor Timko.
V spolupráci s:
– Noc literatúry: https://www.facebook.com/profile.php?id=100057571385983
– České centrum Bratislava
– Štátny archív v Prešove, pracovisko Archív Poprad: https://www.facebook.com/profile.php?id=100088085022573
– Kníhkupectvo Christiania: https://www.facebook.com/christiania.sk
– Čitateľský klub v Poprade: https://www.facebook.com/groups/732183881196546
– Podtatranská knižnica v Poprade (Spišská sobota): https://www.facebook.com/kniznicapp
– Espresso Bar: https://www.facebook.com/espressobarpp
– Beňovský Bistro&Market: https://www.facebook.com/benovsky.bistro.market
– ECAV Poprad
– Divadlo Poprad

Popradská zberateľská burza
2025-05-17 07:00 - 12:00 (Europe/Bratislava) | SOŠ Okružná 25, Okružná 25, Poprad, 05801, Slovenská republika
Klub filatelistov v Poprade Vás pozýva na popradská zberateľskú burzu, ktorá sa uskutoční v sobotu 15. marca, 17. mája, 20. septembra a 22. novembra od 7.00 do 12.00 v priestoroch SOŠ na Okružnej ulici 25.
Na svoje si určite prídu zberatelia z odborov filatelia, ale aj filokartia, numizmatika, numizmatika a notafilia. Ostatné zberateľské odbory sú vítané.

Občianske zhromaždenie
2025-05-09 18:00 - 19:00 (Europe/Bratislava) | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na občianske zhromaždenie, ktoré sa uskutoční v piatok 9. mája 2025 o 18.00 hod. na Námestí sv. Egídia pred OC Forum. Na zhromaždení vystúpi psychologička Silvia Kubaňová, spisovateľ Silvester Lavrík a politológ Grigorij Mesežnikov. Ako hudobný hosť vystúpi Diana Hanzel. Poprad sa týmto pripája k celoslovenským protestným zhromaždeniam “Slovensko je Európa”.

Máj v Podtatranskej knižnici
2025-05-01 08:00 - 2025-05-31 17:00 (Europe/Bratislava) | Podtatranská knižnica v Poprade, centrum
Srdečne Vás pozývame stráviť Máj v spoločnosti bohatej ponuky našich knižničných podujatí.

TVM Metallica Tribute
2025-04-25 21:00 (Europe/Bratislava) | Koľaj 22, 49°03'40.4"N 20°17'58.1"E
TVM Metallica Tribute je Košická kapela, ktorá aktívne koncertuje od roku 2015 a zameriava sa na ranné obdobie /Old School/ najväčšej metalovej legendy Metallica.Vstup: 8 €
